OpenLLM-France/wikimedia huggingface dataset:
# Esperanza Navarro

Esperanza Navarro, jaiotzaz María Esperanza Navarro Bassó (1928 – Madril, 1978ko maiatzaren 8a), aktore espainiarra izan zen.

## Biografia

María Bassó eta Nicolás Navarro aktoreak ziren gurasoak. Félix Navarro aktorearen eta José Luis Navarro Bassó (1925-1997) gidoilariaren arreba zen. Interpretazioaren munduan neskatoa zela hasi zen gurasoen laguntzarekin.

### Antzerkian

Bere ibilbide profesionala antzerkian garatu zuen batez ere, eta bertan, lehen irudi gisa, Fernando de Rojasen La Celestina, Los galeotes (1946), Las flores (1948), El genio alegre (1953), denak Álvarez Quintero anaienak; Jacinto Benaventeren El alfiler en boca (1952), Jorge N. Michelen Chispita la revoltosa (1954), Adrián Ortegaren Una viuda original (1955), Esquiloren La Orestíada (1960) Méridako Antzerki klasikoen Jaialdian, Lope de Vegaren La malcasada (1962), Bertolt Brecht-en Madre Coraje y sus hijos (1969) Mary Carrillorekin, Alejandro Casonaren La molinera de Arcos (1970), Nuria Espert-en konpainiatik edo Zori eta Santosen ikuskizun batean agertokian egindako azken agerraldian.

### Zineman

Zinemagintzan egin zuen urratsa askoz apalagoa izan zen, hamar bat titulu izan baitzituen, besteak beste, Juan de Orduñaren Tuvo la culpa Adán (1944) nabarmendu zen, pantaila handian estreinatu baitzen, eta José Luis Sáenz de Herediaren El destino se disculpa (1945).

### Telebistan

Era berean, telebistan ere lan egin zuen eta zenbait saiotan parte hartu zuen: Historias para no dormir, Estudio 1 edo Compañera te doy.

## Erreferentziak

* 1 2 (Gaztelaniaz) «María Esperanza Navarro - Biografía, mejores películas, series, imágenes y noticias» La Vanguardia 2022-11-01 (Noiz kontsultatua: 2022-12-08).
* ↑ (Gaztelaniaz) «Las mejores películas de María Esperanza Navarro» PeliculasAZ.com (Noiz kontsultatua: 2022-12-08).
* ↑ (Gaztelaniaz) «María Esperanza Navarro, the Glossary» es.unionpedia.org (Noiz kontsultatua: 2022-12-08).
* ↑ (Gaztelaniaz) «🎬 María Esperanza Navarro : Películas y series, filmografía completa - Palomitacas» www.palomitacas.com (Noiz kontsultatua: 2022-12-08).
* ↑ https://www.milanuncios.com/otros-coleccionables/esperanza-navarro-autografo-433743436.htm. .
* 1 2 3 «Esperanza Navarro > Información, Biografia, Archivo, Historia.» WIKIDAT (Noiz kontsultatua: 2022-12-08).

## Kanpo estekak

* Fitxa IMDb-n
* Obituarioa 1978ko maiatzaren 9ko ABC egunkarian
* Obituarioa El País egunkarian, 1978ko maiatzaren 9an
* Datuak: Q6003746
# Esperanza Grases

Esperanza Grases (Bartzelona, Katalunia, 1920ko uztailaren 21a – ibidem, 1995eko azaroaren 22a) bartzelonar aktorea izan zen. Ospea izan zuen Farmacia de guardia telesailean Doña Paquita pertsonaia egitean.

## Bizitza
### Antzerkia

Aktore familia batean jaio zenez, laster hasi zen familiaren ohiko lanean. Gurasoen Antzerki Taldean parte hartzen hasi zen. Geroago, Compañía de Los Cuatro Ases taldean sartu zen, eta harekin Espainian eta Amerikako hainbat eszenatokitan ibili zen. Azkenik, Arte Ederren Antzokietako Konpainietako eta María Guerrero Antzokiaren parte izan zen. Besteak beste, interpretatu zituen: Y amargaba, Jacinto Benaventerena; Rómulo el grande, Friedrich Dürrenmattenena, Historia de una escalera, Casi un cuento de hadas, Madrugada (hirurak Buero Vallejorenak); Veinte y cuarenta, José López Rubiorena; El caso de la dama estupenda, Miguel Mihurarena; La boda de la chica eta No hay novedad, Doña Adela, biak Alfonso Pasorenak; El caballero de las espuelas de oro eta Corona de amor y muerte(1966), biak Alejandro Casonarenak; La importancia de llamarse Ernesto (1953), Oscar Wilderena; Doña Rosita, la soltera, García Lorcarena; Doña Clarines, Álvarez Quintero anaiena; El gran minué, Víctor Ruiz Iriarterena; Los cuernos de don Friolera, Ramón María Valle-Inclánena; edo El hombre, la bestia y la virtud, Luigi Pirandellorena.

### Zinea

Zineman, 1948an egin zuen debuta, Eduardo Garcia Marotoren La otra sombra filmarekin, eta, ondoren, Arturo Ruiz Castilloren Catalina de Inglaterra (1951) filmarekin. Beste bost titulutan baino ez zuen parte hartu: Una tal Dulcinea (1963), Rafael J. Salvia, La chica del gato (1964), Clemente Pamplonarena, Isidro, el labrador (1964), La cesta (1965), (azken biak Rafael J. Salviarenak berriro), eta ia hogeita hamar urte geroago, eta une horretan ospe betean, Vicente Arandaren El amante doble (1993).

### Telebista

Ospea bere egunen amaieran iritsi zitzaion, Antonio Merceroren Antena 3 kateko Farmacia de guardia (1991-1995) telesail arrakastatsuan bigarren mailako aktore gisa parte hartu zuenean, Doña Paquitaren papera eginez, Lourdes Canoren botikan (Concha Cuetosek antzeztutako papera) bezerorik ohikoena, despistatuena eta maitagarriena.

## Erreferentziak

* ↑ «Esperanza Grases - Biografía de Esperanza Grases» www.biografias.es (Noiz kontsultatua: 2024-06-29).
* ↑ (Gaztelaniaz) «Esperanza Grases - Edad | Biografía | Películas | Noticias | Filmografía | Premios» Decine21 2024-06-27 (Noiz kontsultatua: 2024-06-29).
* ↑ Estreno de El caballero de las espuelas de oro en el Bellas Artes. 2 de octubre de 1964.
* ↑ "La impoortancia de llamarse Ernesto" repuesta en el Alcázar. 13 de marzo de 1953.
* ↑ Los cuernos de Don Friolera, genial esperpento naificado. 28 de septiembre de 1976.
* ↑ (Gaztelaniaz) Cinemanía. (2020-12-28). «¿Qué fue de los actores de 'Farmacia de guardia'?» Cinemanía (Noiz kontsultatua: 2024-06-29).

## Kanpo estekak

* Datuak: Q5840197
# Esperanza Kirol Elkartea

Esperanza Kirol Elkartea Donostiako kirol elkartea da, 1912an sortua. Egoitza Parte Zaharreko San Bizente kalean du. Egun pilota eta txirrindularitza sailak ditu, eta elkarte gastronomikoa ere bada.

## Historia
### Futbola

Elkartearen futbol atalari dagokionez, 1912 urtetik aurrera Gipuzkoako Herrialde Txapelketan aritu ohi zen eta aureneko urteetan lau aldiz sailkatu zen hirugarren postuan, Real Unión eta Errealaren atzetik beti ere. Espainiako Liga Txapelketa hasi zenean, berriz, taldeak Erregional Maila utzi zuen, eta Hirugarren Mailan jokatzeko sailkatu zen, 1929-30 denboraldian zehazki. Gerora, futbol sekzio hori desagertu egin zen.

### Arraunketa

Arraunketa sail indartsua izan zuen hainbat urtez, eta donostiarren ordezkaritza izan zuen bere traineruak 1940ko hamarkadaren amaieran eta 1950ekoan. Garaipen nagusi gisa, Kontxako Bandera eta Santanderko Bandera irabazi zituen 1950ean, eta Espainiako Batel Txapelketa 1948an Madrilen.

### Beste atal batzuk

Kirol anitzeko elkartea izen zen, eta, aipatutako beste atal horiez gainera, eduki zituen atletismo, patin-hockey eta eskubaloi sailak ere. Eskubaloikoa Espainiako txapelduna izan zen 1944an. Gaur egun, klubak bizirik dirau, eta pilota eta txirrindularitza sailak ditu.
Halaber, elkarte gastronomikoa du, eta Parte Zaharreko bizitzaren partaide da zenbait arlotan. Adibidez, Danborradan konpainia ere atera du.

## Arraunketako palmaresa
### Kontxako Bandera

* Txapelduna (1): 1950.
* Bigarrena (2): 1949 eta 1952.
* Hirugarrena (3): 1947, 1951 eta 1958.

### Espainiako Traineru Txapelketa

* Hirugarrena 1949an.

### Gainontzeko estropadak

* Kantabriako Txapelketa (1): 1950 (traineru gonbidatua).

### Trainerillak

* Espainiako Txapelketa (0): bigarren 1947an.
* Zarauzko trainerilla estropadak (1): 1948.

### Batelak

* Espainiako Txapelketa (1): 1948.
* Tolosako batel estropadak (1): 1948

## Erreferentziak

* ↑ Esperanzaren mendeurrenean egindako elkarrizketa (Irutxuloko HITZA 2012-09-06)
* ↑ PUERTA, Iñigo (2016): 419
* ↑ 1949ko Banderako irudiak NO-DOko dokumental batean (06:02 minututik aurrera Esperanzako ontzia ageri da)

## Bibliografia

* PUERTA, Iñigo (2016): “Una familia, el Muelle donostiarra y la mar”, Itsas Memoria. Revista de Estudios Marítimos del País Vasco 8, 2016, 411-429.

## Kanpo estekak

* Datuak: Q8347111
# Esperanza Nuere

Esperanza Nuere (Bilbo, Bizkaia, 1935) artista da, margolaria.

## Biografia

1949tik 1954ra Madrilgo San Fernando Arte Ederren Eskolan egin zituen ikasketak. 1958tik 1959ra, Italiako Kanpo Arazoetako Ministerioaren bekaduna izan zen eta urtebete egin zuen Brerako Akademian.

## Erakusketak

Hainbat erakusketa egin ditu bere ibilbidean zehar, besteak beste:
1971ean Madrilgo Egam Galerian, Santillana del Mar-en eta Iruñean (1971) aurkeztu zituen bere lanak, kritika arrakastaz, eta arte modernoaren ildo aurreratuaren barruan kokatu zuen. Urte hartatik aurrera, Galerías de Madrid, León, Santander, Donostia, Kanariak, Gijón eta Bartzelona. 1975ean Santillanan, Madrilen, Bilbon, Burgosen eta beste hiri batzuetan ere agertu zen. 1976an Malmoeko (Suedia) Nordenhake Galerian eta 1979an Uluv Aretoan (Txekoslovakia).

## Argitalpenak

* La maestría en el pastel.

## Erreferentziak

* ↑ «Interior [Material gráfico / Esperanza Nuere - Nuere, Esperanza - Dibujos, grabados y fotografías - 1980»] bdh.bne.es (Noiz kontsultatua: 2022-12-02).
* ↑ Nuere, Esperanza. (1994). Esperanza Nuere / [texto, Adolfo Castaño.. ] (Noiz kontsultatua: 2022-12-02).
* ↑ A, E.. (1994). «Esperanza Nuere, la maestría en el pastel» Espiral de las artes: publicación cultural 3 (13-14): 158–158. ISSN 1133-2794. (Noiz kontsultatua: 2022-12-02).

## Kanpo estekak

* Esperanza Nuereren zenbait lan. Argazkiak
* Datuak: Q99472147
# Esperanza Escribano Martínez

Esperanza Escribano Martínez (Calahorra, Errioxa, 1881 - Azkoien, Nafarroa Garaia, 1936ko abuztuaren 29a) 55 urteko etxekoandrea, Lanaren Konfederazio Nazionaleko (CNT) kidea ere izan zen, 5-6 seme-alaba izan zituen. Espainiako 36ko Gerran fusilatu zuten.

## Bizitza

Pedro Escorza Sadarekin zegoen ezkonduta eta bost seme-alaba izan zituzten: Gloria, Gerardo, Pedro, Pablo eta Aurora. Baliteke seigarren bat ere izatea, Pepe izenekoa.

### Atxilotzea

Esperanza atxilotu egin zuten, seme Gerardo eta Pedro atxilotuta kamioira igoten zituztenei irainka hasi zitzaienean. Izan ere, talentudun emakumea zen eta bazekien zer zetorkien semeei. Atxilotu ostean Calahorrako espetxean egon zen preso. Espetxealdian ilea larru-arras moztu zioten eta errizino-olioa edanarazi ondoren, herriko kaleetan zehar paseatu zuten, beste zenbait emakumerekin batera.

### Fusilatzea

1936ko abuztuaren 29an fusilatu zuten Azkoienen, Gabriela Lorente Sáenz calahorratarrarekin batera. 1979ko martxoaren 5ean deshobiratu zuten.

### Familiak jasandako errepresioa

Esperanzaren seme Gerardo 1936ko abuztuan fusilatu zuten Ebro ibaiaren ondoan, Logroñotik hurbil. Pedro, hurrengo semea, Eltziegon (Araba) fusilatu zuten, ume baten aita zen, 1979an deshobiratu zuten. Seme Pablo frontean hil zen, Pingarróngo muinoan borrokan.

## Erreferentziak

* ↑ Esperanza Escribano Martínez – La Barranca. (Noiz kontsultatua: 2024-09-17).
* ↑ www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-09-18).
* ↑ «Represión mujeres» www.bermemar.com (Noiz kontsultatua: 2024-09-18).
* ↑ marsito3. (2023-11-07). «El cerro Pingarrón: una historia de batallas y resistencia durante la Guerra Civil Española» CFN (Noiz kontsultatua: 2024-09-18).

## Kanpo estekak

* Datuak: Q126727635
# Esperanza Mendoza Holgado

Esperanza María Mendoza Holgado (Caceres, Extremadura, 1983ko abenduaren 25a) ACB ligako Espainiako saskibaloi-arbitroa da. Extremadurako Arbitroen Batzordeko kidea da.
2016ko maiatzean Urrezko LEB playoff-eko partida bat zuzendu zuen lehen emakumea izan zen, Melilla Saskibaloiaren eta Peñas Huescaren aurrez aurrekoa.
2024ko urtarrilean historia egin zuten Bilboko Miribillan. ACB partida batean Mendozaz gain, Yasmina Alcaraz Morenok osatu baitzuen arbitro hirukotea.

## Ibilbidea

ACBn sartu zen Arnau Padrós Feliu, Alfonso Olivares Iglesias, Alberto Sánchez Sixto eta Javier Torres Sánchezekin batera. Espainiako Federazioko 1. taldekoa (Urrezko LEB eta Emakumezkoen Liga). 2017an bertan, FIBAk nazioarteko izendatu zuen, eta 2001ean arbitratzen hasi zenetik aurrera egin zuela eta 2005ean EBA Ligara igo zela berretsi zuen.
FEBko 1. taldean zazpi denboraldi egin ondoren, Esperanza Mendoza izan zen Urrezko LEB playoff-eko partida bat zuzendu zuen lehen emakumea. Melilla Saskibaloia eta Peñas Huesca aurrez aurre jarri zituen 2016ko maiatzean. Emakumezkoen Ligako Espainiako SuperKopa bat eta Erregina Kopako hainbat azken fase zuzendu zituen. 2017. urteko abuztuan, nazioarteko arbitroen zerrendan sartzea lortu zuen, eta ondorioz, Emakumezkoen EuroCup-en debuta egin zuen.
FIBAk Valentziako eta Estrasburgoko 2021 emakumezkoen Eurobasketeko partidak zuzentzeko izendatu zuen, eta Debrecengo (Hungaria) U19 Munduko Txapelketarako.

## Denboraldiak

| Kategoria | Herrialdea | Urtea |
| Oinarrizko kategoriak | Espainia | 2001 - 2005 |
| EBA liga | Espainia | 2005-2010 |
| LEB liga | Espainia | 2010 - 2017 |
| ACB liga | Espainia | 2017 - ... |

## Erreferentziak

* ↑ «ACB.COM» www.acb.com.
* 1 2 3 «Esperanza Mendoza, pionera en el ‘Universo Mujer’ del mundo del arbitraje» www.feb.es.
* 1 2 La cacereña Esperanza Mendoza arbitrará partidos en la ACB. 13 de septiembre de 2017.
* ↑ (Gaztelaniaz) Infobae, Por Newsroom. (2024-01-07). «Yasmina Alcaraz y Esperanza Mendoza hacen historia en el Surne Bilbao-BAXI Manresa» infobae (Noiz kontsultatua: 2024-01-31).
* ↑ Extremadura, El Periódico. La cacereña Esperanza Mendoza, la tercera mujer en pitar en la ACB. .
* ↑ Esperanza Mendoza: “La designación me la tomo como una compensación a un año muy duro” - Basketmanía. .
* ↑ «Esperanza Mendoza repite en otro Eurobasket Femenino» Hoy 2021-04-20.

## Kanpo estekak

* Datuak: Q42550840
# Feklichevita

Feklichevita silikato motako minerala da eta eudialyte taldearen kidea da.

## Ezaugarriak

Feklichevita silikato mineralaren formula kimikoa hau da: ${\ce {Na11Ca9(Fe^{3+},Fe^{2+})2Zr3Nb[Si25O73](OH,H2O,Cl,O)5}}$. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Feklichevite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3742064
# Fejér

Fejér (NAF: [ˈfɛjeːr]) Hungariako 19 konderrietako (megye) bat da. Herrialdearen erdialdean dago, Erdialdeko Transdanubia eskualdean. Veszprém, Komárom-Esztergom, Hajdú-Bihar, Pest, Bács-Kiskun, Tolna eta Somogy konderriak mugakide ditu. 4.358 km²ko azalera du, eta 2011n 684.793 biztanle zituen. Hiriburua Székesfehérvár da.

## Geografia

Konderriaren hegoaldea Mezőföld izeneko ordokiaren zati da. Bertan artoa, garia, garagarra, azukre erremolatxa, patatak eta ilarrak egiten dira. Beste eskualde batzuk (Bakony, Vértes, Gerecse mendigunea) muinotsuak dira. Ekialdeko muga egiten duen Danubio ibaia garraiobide garrantzitsua da.

## Banaketa administratiboa

2013ko urtarrilaren 1eko erreformaren ondoan, konderria 9 barrutitan (járás) banaturik dago:
| Barrutia | Hiriburua | Eremua (km²) | Biztanleria (2013) | Udalak (település) |
| Bicske | Bicske | 520,10 | 34.786 | 14 |
| Dunaújváros | Dunaújváros | 650,05 | 93.625 | 16 |
| Enying | Enying | 278,46 | 12.668 | 5 |
| Gárdony | Gárdony | 306,79 | 29.854 | 10 |
| Martonvásár | Martonvásár | 277,13 | 26.840 | 8 |
| Mór | Mór | 395,13 | 32.894 | 12 |
| Polgárdi | Polgárdi | 294,94 | 19.903 | 9 |
| Sárbogárd | Sárbogárd | 653,52 | 28.188 | 12 |
| Székesfehérvár | Székesfehérvár | 982,33 | 146.823 | 22 |

## Hiri eta herriak
### Konderri eskumenak dituzten hiriak

* Székesfehérvár (hiriburua; 98.673 biztanle 2015ean)
* Dunaújváros (46.052)

### Hiriak

* Mór (14.123 biztanle 2015ean)
* Sárbogárd (12.138)
* Bicske (11.891)
* Ercsi (8,406)
* Gárdony (8.050)
* Polgárdi (6.829)
* Enying (6.777)
* Pusztaszabolcs (5.904)
* Velence (5.552)
* Martonvásár (5.540)
* Bodajk (4.066)
* Adony (3.679)
* Rácalmás (3.251)

## Iruditegia

* Pentele zubia, Danubioren gainean, Dunaújváros eta Dunavecse artean
* Alcsútdobozko arboretoa
* Lur landuak, Zichyújfalu
* Dinnyési Fertő, hezegune babestua

## Erreferentziak

* ↑ Fejér. 2015 Encyclopædia Britannica, Inc., global.britannica.com (Noiz kontsultatua: 2015-11-28).
* 1 2 Magyarország közigazgatási helynévkönyve, 2015. január 1.. Hungarian Central Statistical Office, ksh.hu (Noiz kontsultatua: 2015-11-28).

## Kanpo estekak

* Datuak: Q187693
* Multimedia: Fejér County / Q187693
# Gabriela Svobodová

Gabriela Svobodová (Gabriela Sekajová, Kremnica, Txekoslovakia, 1953ko otsailaren 27a) iraupen eskian lehiatu zen kirolari txekoslovakiarra da.
Neguko hiru Olinpiar Jokotan parte hartu zuen, eta zilarrezko domina lortu zuen Sarajevon (1984), errelebo-proban (Dagmar Švubová, Blanka Paulhony eta Kv«Jeriová), 6. postuan Innsbrucken (1976) eta 4. postuan Lake Placiden (1980), proba berean.

## Bizitza

Gabriela Soukalová-Svobodová 1953ko otsailaren 27an jaio zen. Lehen hezkuntzaren amaieran eskiaketa lehiakorrak egiten hasi zen. Bigarren urtean, Liptovský Hráde-ko elektroteknologiako bigarren eskola batean, kirol nazionalean onartua izan zen. Geroago, adin txikikoa zen arren, helduentzako kirol talde nazionalera eraman zuten. Munduko txapelketetan zilarrezko domina irabazi zuen Sarajevon (1974), eta Txekoslovakia ordezkatu zuen Innsbruckeko Neguko Olinpiar Jokoetan (1976) eta Placid lakuan (1980). Eskiatzaile karrera 1985ean amaitu zuen eta, ondoren, barne Ministerioko Jablonec klubean entrenatzaile lanetan aritu zen. 1987an hasi zen irakasten Jablonec kirol-gramatika eskolan, non gaur egun arte jarraitzen duen. Bere bigarren alaba Gabriela Soukalová Koukalová eskiatzaile lehiakorra da.

### Ibilbidea

Nazioarteko début egin zuen 1974ko Munduko Txapelketan, non brontzezko domina irabazi zuen erreleboan, eta bere karreraren puntu gorena 1984ko Neguko Olinpiar Jokoetan iritsi zen, bera, Dagmar Švubová, Blanka Paulinho eta Květa Jeriová izan zirelarik zilarrezko domina harrigarri bat irabazi zutenak erreleboan. Arrakasta horiez gain, Svobodová 1976ko eta 1980ko Olinpiar Jokoetan eta 1978, 1982 eta 1985eko Munduko txapelketetan ere lehiatu zen, bere banakako helmugarik onena lehiaketa horietan 13 km-koa izanik 1976ko Olinpiar Jokoetan eta 10 km-koa 1982ko Munduko Txapelketan. Svobodová 1985ean kiroletik erretiratu zen eta gero Jablonec nad Nisouko eskolako irakasle eta entrenatzaile gisa lan egin zuen. Eslovak etnikoa izan arren, Svobodová txekiar hiritartasuna lortu zuen Txekoslovakia zatitu ondoren. 1976ko Olinpiar Jokoen ondoren, Svobodová Jaroslav Svoboda eskiatzaile txekiarrarekin ezkondu zen, baina gero dibortziatu egin ziren. Gerora, Karel Soukal eski-jauzilari txekoslovakiar ohiarekin ezkondu zen eta haien alaba Gabriela Soukalová Txekiar Errepublikako ordezkaria izan zen 2010eko Neguko Olinpiar Jokoetan.

## Dominak

JOKO-OLINPIKOAK :
| URTEA | LEKUA | DOMINA | PROBA |
| 1984 | Sarajevo (Yugoslavia) | Zilarrezko domina | Errelekoba 4X5Km |
MUNDUKO TXAPELKETA :
| URTEA | LEKUA | DOMINA | PROBA |
| 1974 | Falun (Suecia) | Brontzezko domina | Errelekoba 4X5Km |

## Erreferentziak

* 1 2 (Gaztelaniaz) Gabriela Svobodová. 2020-09-26 (Noiz kontsultatua: 2022-02-08).
* ↑ (Ingelesez) «Gabriela Soukalová - Svobodová (1953)» www.memoryofnations.eu (Noiz kontsultatua: 2022-02-10).

## Kanpo estekak

* Datuak: Q1256064
# Gabriela Tagliavini

Gabriela Tagliavini (Buenos Aires, Argentina, 1968ko abenduaren 29a) zineman aritzen den idazlea, zuzendaria eta gidoigilea da. 1993tik Ameriketako Estatu Batuetan bizi eta lan egiten du.
Nerabezaroan literatura-tailerrak egin zituen Argentinan eta Estatu Batuetan. Bere herrialdean, zinema-zuzendaritza ikasi zuen Zinematografiako Goi Eskolan, eta Leonardo Favioren Gatica, el Mono, pelikulan lan egin zuen; ondoren, gidoigintzako master bat egin zuen Estatu Batuetako American Film Institute-n. 1993az geroztik CNN telebista-katerako film- eta telesail-gidoiak idazten ditu eta Kaliforniako Unibertsitatean (UCLA) irakasle gisa jarduten du.
Film labur eta luze batzuk zuzendu ditu, La mujer que todo hombre quiere (2001), Ladie's Night (2002) -2004ko Bogotáko Zinemaldian izendatu zuten Círculo Precolombino de Oro saria jasotzeko film onenaren kategorian 2006an, gidoi onenaren CIFF saria irabazi zuen, Chipreko Nazioarteko Zinemaldian. Hiru MTV sari Irabazi ditu eta beste hiru sarietarako izendatu dute.
2005ean, Berlingo Zinemaldiko film laburretarako epaimahaia osatu zuen, eta 2006an ABC-DGAren (American Broadcasting Company) eta Estatu Batuetako Zuzendarien Sindikatuaren (AEB) zuzendaritza-beka errentaduna irabazi zuen; horren ondorioz, 36 astetan tutoria errotatiboak jaso zituen DGAko zuzendari ospetsuen eskutik. Bertan, hainbat ikuspuntu eta estilo artistiko eman zituzten telebistarako, eta han Disney Channel-ren ikuskizunetan lan egin zuen, hala nola Hannah Montana eta Desperate Housewives. Gainera, Tagliavinik zuzenean zuzendu zuen ikuskizuna, Comedy Rehab, Comedy Centralerako.
2012an, Federico Andahaziren El anatomista best seller eleberria egokitu zuen HBOrentzat, eta Cantinflas dokumental biografikoaren gidoia egin zuen. 2011n, ¿Y dónde están los hombres? filma zuzendu zuen, James Cañón kolonbiarraren La aldea de las viudas eleberrian oinarritua dagoena. 2012an, bosgarren film luzea zuzendu zuen, La frontera del crimen (Border Run), Sharon Stone eta Billy Zanekoren emanaldiekin.
2019ko martxoaren 16an Netflix plataforman estrenaitutako A pesar de todo filma zuzendu zuen, Bambú Producciones ekoiztetxearekin elkarlanean.

## Erreferentziak

* ↑ (Ingelesez) «Gabriela Tagliavini - Filmografía, Biografía, Fotos | cinenacional.com» cinenacional.com (Noiz kontsultatua: 2021-03-02).
* ↑ www.edlumen.net (Noiz kontsultatua: 2021-03-02).
* ↑ «MTV Movie Awards, Mexico (2004)» IMDb (Noiz kontsultatua: 2021-03-02).
* ↑ (Ingelesez) «Juries 2005» www.berlinale.de (Noiz kontsultatua: 2021-03-02).
* ↑ «Breaking News - Disney/ABC Writing and Directing Programs Reach Milestone with More Than 200 Participants to Date | TheFutonCritic.com» www.thefutoncritic.com (Noiz kontsultatua: 2021-03-02).
* ↑ (Ingelesez) «Border Run (2012)» Covering Media (Noiz kontsultatua: 2021-03-02).
* ↑ noticine.com (Noiz kontsultatua: 2021-03-02).
* ↑ (Gaztelaniaz) «Gabriela Tagliavini: "Nunca imaginé que iba a dirigir 7 películas"» www.goldenglobes.com (Noiz kontsultatua: 2021-03-02).

## Kanpo estekak

* Datuak: Q19592403